CELEX: 22018D0803
Language: el
Date: 2017-06-13 00:00:00
Title: Απόφαση της Μεικτής Επιτροπής του ΕΟΧ αριθ. 108/2017, της 13ης Ιουνίου 2017, για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2018/803]

7.6.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/7
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 108/2017
      της 13ης Ιουνίου 2017
      για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2018/803]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η απόφαση (ΕΕ) 2017/175 της Επιτροπής, της 25ης Ιανουαρίου 2017, για τον καθορισμό των κριτηρίων απονομής του οικολογικού σήματος της ΕΕ για τα τουριστικά καταλύματα (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η απόφαση (ΕΕ) 2017/176 της Επιτροπής, της 25ης Ιανουαρίου 2017, σχετικά με τη θέσπιση κριτηρίων απονομής του οικολογικού σήματος της ΕΕ σε επενδύσεις δαπέδων με βάση το ξύλο, τον φελλό και το μπαμπού (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Η απόφαση (ΕΕ) 2017/175 καταργεί τις αποφάσεις 2009/564/ΕΚ (3) και 2009/578/ΕΚ (4) της Επιτροπής, οι οποίες έχουν ενσωματωθεί στη συμφωνία ΕΟΧ και πρέπει, συνεπώς, να διαγραφούν από τη συμφωνία για τον ΕΟΧ.
               
            
                  (4)
               
               
                  Η απόφαση (ΕΕ) 2017/176 καταργεί την απόφαση 2010/18/ΕΚ (5) της Επιτροπής, η οποία έχει ενσωματωθεί στη συμφωνία ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
               
            
                  (5)
               
               
                  Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα XX της συμφωνίας για τον ΕΟΧ τροποποιείται ως εξής:
      
                  1.
               
               
                  Το κείμενο του σημείου 2ιγ (Απόφαση 2009/578/ΕΚ της Επιτροπής) αντικαθίσταται από τα εξής:
                  «32017 D 0175: Απόφαση (ΕΕ) 2017/175 της Επιτροπής, της 25ης Ιανουαρίου 2017, για τον καθορισμό των κριτηρίων απονομής του οικολογικού σήματος της ΕΕ για τα τουριστικά καταλύματα (ΕΕ L 28 της 2.2.2017, σ. 9).»
               
            
                  2.
               
               
                  Το κείμενο του σημείου 2κη (Απόφαση 2010/18/ΕΚ της Επιτροπής) αντικαθίσταται από τα εξής:
                  «32017 D 0176: Απόφαση (ΕΕ) 2017/176 της Επιτροπής, της 25ης Ιανουαρίου 2017, σχετικά με τη θέσπιση κριτηρίων απονομής του οικολογικού σήματος της ΕΕ σε επενδύσεις δαπέδων με βάση το ξύλο, τον φελλό και το μπαμπού (ΕΕ L 28 της 2.2.2017, σ. 44).»
               
            
                  3.
               
               
                  Το κείμενο του σημείου 2ιστ (απόφαση 2009/564/ΕΚ της Επιτροπής) διαγράφεται.
               
            Άρθρο 2
      Τα κείμενα των αποφάσεων (ΕΕ) 2017/175 και (ΕΕ) 2017/176 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 14 Ιουνίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 13 Ιουνίου 2017.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 28 της 2.2.2017, σ. 9.
      
         (2)  ΕΕ L 28 της 2.2.2017, σ. 44.
      
         (3)  ΕΕ L 196 της 28.7.2009, σ. 36.
      
         (4)  ΕΕ L 198 της 30.7.2009, σ. 57.
      
         (5)  ΕΕ L 8 της 13.1.2010, σ. 32.
      
         (*1)  Δεν έχουν αναφερθεί συνταγματικές απαιτήσεις.